లక్ష్మీ నారాయణ్ యాదవ్

లక్ష్మీ నారాయణ్ యాదవ్ (జననం 9 డిసెంబర్ 1944) భారతదేశానికి చెందిన రాజకీయ నాయకుడు. ఆయన రెండుసార్లు మధ్యప్రదేశ్ శాసనసభకు ఎమ్మెల్యేగా ఎన్నికై రాష్ట్ర మంత్రిగా పని చేసి, 2014లో జరిగిన లోక్‌సభ ఎన్నికలలో సాగర్ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు. 
రాజకీయ జీవితం
లక్ష్మీ నారాయణ్ యాదవ్ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1977 మధ్యప్రదేశ్ శాసనసభ ఎన్నికలలో సుర్ఖి శాసనసభ నియోజకవర్గం నుండి తొలిసారి ఎమ్మెల్యేగా ఎన్నికై వీరేంద్ర కుమార్ సఖ్లేచా మంత్రివర్గంలో ఉన్నత విద్యాశాఖ మంత్రిగా పని చేశాడు. ఆయన ఆ తరువాత 1980లో జనతా పార్టీ (సెక్యులర్) నుండి, 1985లో లోక్‌దళ్ నుండి పోటీ చేసి ఓడిపోయి ఆ తరువాత 1990లో జనతాదళ్ అభ్యర్థిగా పోటీ చేసి తిరిగి రెండోసారి ఎమ్మెల్యేగా ఎన్నికయ్యాడు. లక్ష్మీ నారాయణ్ యాదవ్ 1993లో జరిగిన శాసనసభ ఎన్నికలలో జనతాదళ్ అభ్యర్థిగా పోటీ చేసి ఓడిపోయాడు.

రాజ్ బహదూర్ సింగ్ 2014లో జరిగిన లోక్‌సభ ఎన్నికలలో సాగర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గోవింద్ సింగ్ రాజ్‌పుత్ పై 1,20,737 ఓట్లతో మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు

వర్గం:1944 జననాలు
వర్గం:16వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు